উড়ন্ত সূচনার পর ছন্দপতন কুমিল্লার
ঢাকা ডায়নামাইটসের বিপক্ষে টস হেরে ব্যাট করছে কুমিল্লা ভিক্টোরিয়ানস। শুরুটা দুর্দান্ত করেছিল দলটি। তবে হঠাৎই ছন্দপতন। ১২ ওভার শেষে ৮১ রানে ৫ উইকেট হারিয়ে ধুঁকছে তারা। ধ্বংস্তূপে লড়ছেন শহীদ আফ্রিদি ও থিসারা পেরেরা।







তবে সূচনাটা হয় দুরন্ত। উড়ন্ত সূচনা এনে দেন তামিম ইকবাল ও এভিন লুইস। ৩৮ রানে লুইসকে সরাসরি বোল্ড করে ঢাকাকে প্রথম সাফল্য এনে দেন সুনিল নারাইন। এরপর থেকেই পথহারা কুমিল্লা। প্রাথমিক ধাক্কা কাটিয়ে ওঠার আগেই ফেরেন আনামুল হক। রুবেল হোসেনের শিকার হওয়ার আগে রানের খাতায় খুলতে পারেননি তিনি।




খানিক পরই শুভাগত হোমের বলে রুবেল হোসেনের অসাধারণ ক্যাচে পরিণত হন দারুণ খেলতে থাকা তামিম ইকবাল। সাজঘরে ফেরত আসার আগে ড্যাশিং ওপেনার খেলেন ২০ বলে ৪ চার ও ২ ছক্কায় ৩৮ রানের নান্দনিক ইনিংস।
এতে চাপে পড়ে কুমিল্লা। এর মধ্যে আস্থার প্রতিদান দিতে পারেননি ইনফর্ম শামসুর রহমান। সাকিব আল হাসানের এলবিডব্লিউ হয়ে ফেরেন তিনি। পরে অধিনায়কোচিত কিছু করে দেখাতে পারেননি ইমরুল কায়েসও। দুই অধিনায়কের লড়াইয়ে হার মানেন তিনি। ঢাকা অধিনায়কের বলে আন্দ্রে রাসেলকে লোপ্পা ক্যাচ দিয়ে ফেরেন কুমিল্লা অধিনায়ক।

ঢাকা ডায়নামাইটসের বিপক্ষে টস হেরে ব্যাট করছে কুমিল্লা ভিক্টোরিয়ানস। শুরুটা দুর্দান্ত করেছিল দলটি। তবে হঠাৎই ছন্দপতন। ১২ ওভার শেষে ৮১ রানে ৫ উইকেট হারিয়ে ধুঁকছে তারা। ধ্বংস্তূপে লড়ছেন শহীদ আফ্রিদি ও থিসারা পেরেরা।